《和吴弘人见赠之作》
清代·秦松龄

频年踪迹混樵渔，旧友还过慰索居。白首更逢多难后，青山重忆定交初。

诗篇寂寞柔斋雨，怀袖苍凉绝塞书。尊酒共君秋夜醉，满庭清露湿芙蕖。

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。